Document ID: /roh_data/filtered/fineweb-2-filterrobots_roh.jsonl.gz/8725

Patrick Fischer era vegnì relaschà ils 22 d’october sco trenader dal club da hockey da Lugano. Er l’october era Swiss Icehockey ed il trenader Canadais Glen Hanlon sa cunvegnì da schliar il contract, quai suenter che Hanlon ha trenà durant in onn la naziunala svizra.
Il nov trio sut la bitgetta da Patrick Fischer vegn a star l'emprima giada a la banda durant l'Arosa Challenge dals 18 e 19 da december. «El haja grond respect da questa sfida, ma el saja er losch d'astgar surpigliar quest post da trenader. Ensemen cun Reto von Arx e Felix Hollenstein saja el er persvadì d'avair success cun la naziunala svizra», di il nov trenader naziunal Patrick Fischer.
RR novitads 06.00